Ihart Arakistain

Ihart Arakistain (Sopela, Bizkaia, 2006) puntista da. 2021eko maiatzaren 15ean Iruñeko Labrit pilotalekuan bigarrenez irabazi zuen Espainiako txapelketa Maialen Aldazabal Aldazabal bikotekidearekin batera.

2021eko ekainean Ihart Arakistainek Argia aldizkarian hauxe esan zuen:«Neskok mutilen kontra jokatu eta maila ona erakutsi dezakegu.»

 Bizitza 
Sopelako frontoian hasi zen eskupilotan jokatzen. Neba nagusiek eskupilotan jokatzen zutenez, ia egunero egoten zen frontoian. Egun batean, probatu eta lau urterekin taldean sartu zen. Handik aurrera, ia hamar urte egon zen eskupilotan jokatzen. Gero, zesta-punta ere probatu zuen eta hiru urtez bietan jardun zuen. 2021. urtean, ostera, garrantzi handiagoa eman zion zesta-puntari, jokoa biziagoa eta azkarragoa, eta ikusteko zein jokatzeko ere politagoa iruditzen zitzaion eta. Astean lau edo bost aldiz joaten hasi zen Berriatura entseatzera. 

 Zesta-punta ibilbidea 
Astero bizpahiru partidu jokatzen hasi zen, gehienetan mutilekin batera, edo tartekatuz: batzuetan neska bi eta mutil bi, eta, beste batzuetan, bera beste hiru mutilekin batera. Horrela, gizonezkoen abiadura eta indarrera ohitzen zen.

2021ean Espainiako ordezkaritza bost finaletan nagusitu zen, eskuz binaka eta banaka, pala motzean eta zesta puntan, gizonezkoetan eta emakumezkoetan. Frantziak eskuratu zuen titulua larruzko paletan. Sei titulutik bost jokoan. Hori izan zen 23 urtez azpiko selekzioen Europako Txapelketan Espainiak izan zuen balantze positiboa. 36 metroko frontoia izan zen, eta asteburu osoan jokatu zen Íscar-en (Valladolid) eta Vallelado-n (Segovia). Halaber, urriaren erdialdean frontoi horietan jokatu zen munduko txapelketa prestatzeko balio izan zuen. Emakumezkoetan, Maite Ortiz de Mendibilek eta Eneritz Lizardik puntistek beste bikote espainiarra garaitu zuten, Ihart Arakistain eta Arai Lejardi, 2-1 (15-7, 12-15 eta 10-2).

2022ko urrian Eneritz Lizardi eta Ihart Arakistain, zesta puntako Euskadiko txapeldunak izan ziren, partida estu batean Maite Ortiz de Mendibil eta Maialen Aldazabalen aurka 30–29 irabazi ondoren. Egun batzuk lehenago Munduko Pilota Txapelketarako hautatua izan zen, zesta punta modalitatean, hurrengo asteburuan Lapurdiko Biarritz herrian jokatu zena. Sopeloztarrarekin batera, Eneritz Lizardi Azpiazu, Maite Ortiz de Mendibil eta Araia Lejardi izan ziren aukeratuak.

 2023 
2023ko otsailean Women Winter Series alfonbra gorria bezala zabaldu zen Durangoko Ezkurdi frontoi berrituan. Eusko Labeleko World Series  txapelketaren protagonistak 15-18 urteko hauexek izan ziren: Maite Ortiz de Mendibil (Antezana de Foronda, 2005), Maialen Aldazabal (Berriatua, 2006), Ihart Arakistain (Sopela, 2006), Frida Watkins (Zumaia, 2008), Erika Mugartegi (Markina, 2008), Arai Lejardi (Markina, 2007), Helena Barrenetxea (Durango, 2007) eta Eneritz Lizardi (Mutriku, 2004) nagusiena. 2022an munduko txapelketa irabazitako Eneritz Lizardi mutrikuarra (18 urte) bigarren jardunaldian Helena Barrenetxea (15 urte) durangarra bikote zuela, finalerako pasea lortzen saiatu zen, baina galdu egin zuen Erika Mugartegi eta Arai Lejardiren markinarren bikotearen aurka.

2023ko urrian Ihart Arakistainek eta Eneritz Lizardik jantzi zituzten Euskal Herriko Elite Txapelketako txapelak, finalean Erika Mugartegiri eta Arai Lejardi markinarrei 0-2 irabazita.

 2024 
2024ko otsailean Durangoko Euskotren Women Winter serietan atzelari ardura hartu zuen. 

2024ko apirilean txapelduna izan zen Zumaiako Master txapelketan Frida Watkins bikotekidearekin.

 2025 
2025eko maiatzean Iron Cupeko azpitxapeduna izan zen Maialen Aldazabalekin. Irabazten hasi ziren partida, baina amaieran aurkako bikotea, Elaia Gogenola eta Frida Watkins, izan zen txapelduna.

 Palmaresa 
 2021ean, bigarrenez Espainiako txapelduna Maialen Aldazabal Aldazabal bikotekidearekin batera
 2022ko urrian,  Euskadiko txapelduna izan zen Eneritz Lizardirekin
 2023ko urrian,  Euskal Herriko Elite Txapelketako txapelduna Eneritz Lizardirekin
 2024ko apirilean, Zumaiako Master txapelketako txapelduna Frida Watkinsekin.
 2025eko maiatzean Iron Cupeko azpitxapelduna izan zen Maialen Aladazabalekin
 Erreferentziak 

 Kanpo estekak 

Kategoria:sopeloztarrak
Kategoria: Puntistak
Kategoria:Emakume kirolariak
Kategoria:Bizkaiko kirolariak